Madrid Spain, Real Estate & Homes for Sale | bryangarrity.com
MLS Result for Madrid Spain Homes for saleFound 1 properties
MLS Result for Madrid Spain Homes for sale Found 1 properties
La Moraleja / Madrid Spain
9 BD7.5 BA14,531 SF0.00 Acres
La Moraleja | Madrid Spain Gebruikers op dit forum: AhrefsBot, Googlebot, Jo_vales, Yahoo en 8 bezoekers
[ Sleipnir | Time: 336ms (App: 97ms DB: 40ms) | 11 Queries ] Feestyd-doendinge: Markdag in Kaapstad | Maroela Media
Kom snuffel by die mark in Pinelands. Foto: Pixabay.
Van koeksisters, juwele, speelgoed en mooi lap tot biltong, tuisgemaakte konfyt, heuningkoeke en hope atmosfeer. Suid-Afrika spog met heerlike naweekmarkte en dit is ook dalk net die regte plek om ’n unieke Kersfeesgeskenk te gaan uitsnuffel. Koop plaaslik en handgemaak hierdie Kersfees by een van dié vyf Kaapstadse markte.
Pinelands Handwerk- en geskenkemark
Naaldwerk, glaswerk, Kersfeesornamente, boeke, klere, kinderklere, meubels, plante en nog baie meer. Bring die hele gesin om hierdie inkopie-wonderwêreld te ervaar.
Waar: Kent Hall, Pinelands Hoërskool, Forest Drive, Pinelands, Kaapstad
Wanneer: Elke dag tot 22 Desember, 9:00 – 19:00
Simply South se geskenkemark
Simply South se geskenkemark. Foto: Pixabay.
Simply South se handwerk- en geskenkemark bied ’n verskeidenheid kwaliteit produkte aan, alles onder een dak. Dis die perfekte plek om ’n unieke Kersfeesgeskenk vir die kerskous te koop.
Waar: NG Kerk Constantia, Bergvliet, Kaaptad
Wanneer: Elke dag tot 22 Desember
Die Milnerton-vlooimark. Foto: Pixabay.
Hierdie buitevlooimark is ’n skatkis van versamelstukke en karaktervolle oudhede. Die Milnerton-vlooimark is die ideale plek vir iemand wat op soek is na tweedehandse meubels of ornamente.
Waar: 126 Marine Rylaan, Paardeneiland
Wanneer: Saterdae 8:00 – 14:00 en Sondae 8:00 – 15:00.
Kom maak ‘n draai by die Oranjezicht-stadsmark. Foto: Pixabay.
Aan die voet van Tafelberg is die Oranjezicht-stadplaas wat deur ’n klomp plaaslike inwoners begin is en waar heerlike gesonde en organiese produkte gekoop word. Kom drentel deur die stalletjies of kom pluk jou groente – laat die mooi groentetuin jou sommer inspireer om ’n stukkie tuin op jou erf as groentetuin in te span. Kinders is welkom en jy kan gerus jou hond (aan ’n leiband) saambring.
Waar: Granger Bay in die V&A Waterfront, Kaapstad
Wanneer: Saterdae vanaf 9:00 – 14:00 en Sondae 9:00 – 15:00
Blue Bird se Kersfeesmark
Verlekker jou in al die mooi goed by Blue Bird se Kersfeesmark. Foto: Pixabay.
Een van daardie spesiale markte wat ’n verskeidenheid eklektiese en plaaslike artisan-produkte aanbied. Die bakker en die slagter is daar! Hier is ook spasie vir jou en jou viervoet-kind om die feestyd en kreatiwiteit te vier.
Waar: Blue Bird Garage, Albertynstraat 39, Muizenberg
Wanneer: Elke Vrydag 16:00 – 22:00
Trots uit die Kaap
Claremont-plesiertjies. Foto: Pixabay.
By Claremont se Made in Cape Town Kersfeesmark sal besoekers plaaslik vervaardigde produkte kry, alles trots uit die Kaap. Van kuns- en tekstielitems tot dekor, juwele, seep en velprodukte. Alles is plaaslik vervaardig. Dan is daar ook ’n kosmark vir die soettand en kaasliefhebbers.
Waar: In die hart van Cavendish Square, op die eerste vloer
Wanneer: Tot 16 Desember elke dag 9:00 – 19:00 en Sondae 10:00 tot 17:00
Markdag in Houtbaai
Lekkertes in Houtbaai. Foto: Pixabay.
Aan die voet van die Hangberge kry jy Houtbaai se geliefde mark, die Bay Harbour Market. Dié mark bied jou alles van kunsvlyt en kos, dekor en kuns en hope musiekuitvoerings vir die feesseisoen.
Waar: Harbourweg 31, Houtbaai, Kaapstad
Wanneer: Vrydae 17:00 – 21:00 en Saterdae en Sondae 9:30 tot 16:00